शहरी क्षेत्रमा हिंसा विरुद्धका अभियानहरु संचालन हुने भएपनि ग्रामीण बस्तीसम्म यस्ता अभियानको प्रभाब पुग्न नसक्दा एकतर्फ हिंसाका घटना बढ्ने गरेका छन भने अर्कोतर्फ बढीरहेका हिंसाका घटना न्युनीकरणमा समेत प्रभाबकारी पहलहरु हुन सकिरहेका छैनन् । जिल्ला प्रहरी कार्यालयका अनुसार, पछिल्लो समय म्याग्दीमा महिला र बालबालिकाहरु हराउने घटना बढेका छन् । चालु आर्थिक बर्ष २०७५÷७६ को साउनदेखि मंसिर १० सम्म १३ जना महिला, ६ जना बालिका र ३ जना बालक हराएको निवेदन दर्ता भएको छ ।
